CENTEL โบรกเชียร์ซื้อ อัพเป้าใหม่ 55 บาท รับธุรกิจโรงแรม-อาหารโตเด่น
CENTEL โบรกเชียร์ซื้อ อัพเป้าใหม่ 55 บาท รับธุรกิจโรงแรม-อาหาร เดือน ก.ค.-ส.ค.65 โตเด่น พร้อมจับตากำไร Q3/65 โตดี ลุ้นทั้งปีกำไรปีนี้แตะ 307 ล้าน 
CENTEL โบรกเชียร์ซื้อ อัพเป้าใหม่ 55 บาท รับธุรกิจโรงแรม-อาหาร เดือน ก.ค.-ส.ค.65 โตเด่น พร้อมจับตากำไร Q3/65 โตดี
13 ก.ย. 2565

บล.ดาโอ ระบุในบทวิเคราะห์วันนี้ (13 ก.ย.65) ว่า บริษัท โรงแรมเซ็นทรัลพลาซา จำกัด (มหาชน) หรือ CENTEL ยังคงคำแนะนำ “ซื้อ” แต่ปรับราคาเป้าหมายโดยการ rollover ไปเป็นปี 2566 ได้ที่ 55.00 บาท จากเดิมที่ 50.00 บาท โดยมีมุมมองเป็นบวกต่อ outlook ในไตรมาส 3/2565 แม้ว่าจะเป็นช่วง Low season
โดย 1.ธุรกิจโรงแรมในเดือน ก.ค.-ส.ค. 2565 (QTD) ฟื้นตัวได้ดีมี RevPar เพิ่มขึ้น โต 340% เทียบช่วงเดียวกันของปีก่อน และ โต 13% เทียบไตรมาสก่อนหน้าเพราะนักท่องเที่ยวต่างชาติเพิ่มขึ้นมากจากการยกเลิก Thailand pass เมื่อเดือน ก.ค. 2565 และมี MICE มาช่วยหนุน ส่วน 2.ธุรกิจอาหารมี SSSG เพิ่มขึ้นได้ถึงโต 60% เทียบช่วงเดียวกันของปีก่อนจากไตรมาส 3/2564 ที่ลดลง 30%เทียบช่วงเดียวกันของปีก่อนเพราะปีก่อนที่มีการล็อกดาวน์ และ GPM อาหารคาดทรงตัวเทียบไตรมาสก่อนหน้า โดยต้นทุนอาหารมีสัญญาณที่ดีขึ้นจากราคาวัตถุดิบเริ่มลดลงเมื่อเทียบกับไตรมาสก่อน
ทั้งนี้ยังคงประมาณการกำไรสุทธิในปี 2565 อยู่ที่ 307 ล้านบาท ฟื้นตัวได้ดีจากปี 2564 ที่ขาดทุนสุทธิที่ 1.7 พันล้านบาท บาท ขณะที่คาดว่าผลการดำเนินงานในไตรมาส 3/2565 จะฟื้นตัวได้ดี เพราะการท่องเที่ยวฟื้นตัว และไตรมาส 4/2565 จะเป็นจุดสูงสุดเพราะเข้าสู่ช่วง High season ของไทยและมัลดีฟส์
ด้านราคาหุ้น outperform SET เพิ่มขึ้น 9% และ 26% ใน 3 และ 6 เดือน จากการผ่อนคลายมาตรการท่องเที่ยว ราคาหุ้นในปัจจุบันยังไม่แพงเมื่อเทียบกับช่วงก่อนโควิด (ต้นปี 2561 ทำจุดสูงสุดราว 60 บาท) โดยตั้งแต่ปี 2562 ถูกกระทบจากการ renovate โรงแรมขนาดใหญ่ ขณะที่ต้นปี 2564 มีการปรับปรุง (renovate) โรงแรมเสร็จแล้ว ทำให้หลังจากนี้พร้อมที่จะรับนักท่องเที่ยวได้เต็มประสิทธิภาพมากขึ้นกว่าเดิม นอกจากนี้ คาดงบไตรมาส 3/2565 ที่จะออกมาดี และมีอัพไซด์จากการบริหารโรงแรมให้ CPN จำนวน 37 โรงแรมภายใน 5 ปี (เริ่มปลายปี 2565)